Tlak v oblasti hrdla
Dobrý deň, zistený strept pyogenes 1x penicilin v 1000, 2x dalacin 300, hneď za sebou.Po týždni bez liekov vysoké teploty 38,5-39 silná nádcha, skoro bez hlasu bolesť hrdla spolu s pocitom hrce v krku. Problém spat, vykaslat hlieny-zlte s čiarami krvi. Dusi má. Ako si môžem pomôcť?
Dobrý deň
Ďakujeme za Vašu otázku
Vzhľadom na to, že aktuálne je zvýšený výskyt chrípky a ochorenia covid, odporúčam Vám vykonať test na ich odlíšenie. Na zmiernenie silnej bolesti hrdla odporúčam aplikovať sprej
Strepfen
, ktorý sa používa na krátkodobé zmiernenie príznakov sprevádzajúcich bolesť v hrdle, škriabanie v hrdle, ťažkosti s prehĺtaním a opuch.
Na uvoľnenie dutín Vám odporúčam nosový sprej
Dr.Max Orinox Neo
, ktorý prináša úľavu pri opuchoch sliznice nosa. Liek obsahuje liečivo xylometazolíniumchlorid a používa sa na symptomatickú liečbu upchatého nosa a výtoku z nosa pri nádche alebo zápale prínosových dutín. Odporúčané dávkovanie pre dospelých a dospievajúcich starších ako 12 rokov je 1 vstrek do každej nosovej dierky maximálne 3x denne. Nosový sprej sa neodporúča užívať dlhšie ako týždeň.
Na zníženie teploty a zmiernenie bolesti odporúčam užívanie liekov s obsahom účinnej látky
Ibuprofén
, ktorý sa užíva 3-4x denne 1 tableta, s odstupom medzi jednotlivými dávkami 4-6 hodín.
Lieky s obsahom účinnej látky ibuprofen je možné pri vysokých horúčkach krátkodobo kombinovať s liekmi, ktoré obsahujú účinnú látku
paracetamol
, pričom je potrebné dodržať časový odstup minimálne 4 hodiny. Dávkovanie lieku s obsahom paracetamolu je 1-2 tablety (1 tableta je vhodná pre pacientov s telesnou hmotnosťou 34 – 60 kg; dve tablety sú určené pre pacientov s telesnou hmotnosťou nad 60 kg) maximálne 4x denne.
V prípade pretrvávania ťažkostí viac ako 1 týždeň, Vám odporúčam vyšetrenie u lekára.
Prajem pekný zvyšok dňa
S pozdravom, PharmDr. Lucia Kubáňová